**Zmluva o poskytnutí licencií a servisnej podpory k „Systému správy pohľadávok v insolvenčnom konaní BASE“**

uzatvorená podľa § 269 ods. 2 a nasl. zákona č. 513/1991 Zb. – Obchodný zákonník (ďalej len ako **„Zmluva“**)

uzatvorená medzi zmluvnými stranami:

Obchodné meno: **Slovenská konsolidačná, a.s.**

Sídlo: Cintorínska 21, 814 99 Bratislava

IČO: 35 776 005

Zápis v registri: Obchodný register Okresného súdu Bratislava I, oddiel: Sa, vložka č.: 2257/B

Zastúpená : Ing. Brianom Liptákom, predsedom predstavenstva

JUDr. Martinom Lipovským, podpredsedom predstavenstva

(ďalej ako „**objednávateľ**“ alebo **„SK, a.s.“**)

a

Obchodné meno:

Sídlo:

IČO:

Zápis v registri: Obchodný register Okresného súdu , oddiel: , vložka č.:

Zastúpená:

(ďalej ako „**zhotoviteľ**“)

Objednávateľ a Zhotoviteľ ďalej spolu aj ako „**zmluvné strany**“ a samostatne aj ako „**zmluvná strana**“

**I.**

**Preambula**

Objednávateľ prevádzkuje „Systém správy pohľadávok v insolvenčnom konaní Base“, súčasťou ktorého sú aj dodané licencie tretích strán na základe Licenčného certifikátu spoločnosti SAS Slovakia, s.r.o. Platnosť licencií je časovo obmedzená.

*Zoznam existujúcich licencií:*

|  |  |
| --- | --- |
| Tech Support Site Number: | 70234291 |
| Contracts Site Number: | 902279 |
| Operating System: | Microsoft Windows Workstation for x64 |
| Products Ordered: | SAS Analytics Pro, including the products:   * Base SAS, * SAS/GRAPH, * SAS/STAT   SAS Enterprise Guide |
| Tech Support Site Number: | 70238407 |
| Contracts Site Number: | 906820 |
| Operating System: | Linux for x64 |
| Products Ordered: | Base SAS  SAS Metadata Server  SAS Visual Analytics (8 processors)  SAS Visual Analytics LASR Server Non-Distributed  SAS/ACCESS Interface to ODBC |

**II.**

**Predmet plnenia**

1. Zhotoviteľ sa zaväzuje poskytnúť objednávateľovi na obdobie do 17.6.2020 licencie produktov tretích strán uvedených v bode I. tejto Zmluvy – *Zoznam existujúcich licencií* pre produkčné prostredie v súlade s licenčnými podmienkami uvedenými na webovom sídle výrobcu softvéru, vrátane technickej podpory. Súčasťou technickej podpory je nárok na inštaláciu nových verzií softvérového produktu, v prípade novej verzie poskytnutej výrobcom softvéru, počas platnosti licencie. Spoločnosť SAS Institute Inc. poskytuje svojim používateľom po dobu trvania platnosti poskytnutých licencii právo na upgrade a update softvéru, tzn. právo na implementáciu vyšších a novších verzií produktov spoločnosti SAS, pričom táto odmena za užívanie týchto vyšších verzií je súčasťou ceny technickej podpory výrobcu softvéru.
2. Lokálna servisná podpora zahŕňa minimálne nasledovné činnosti :

* Pravidelná údržba aplikačného prostredia a to najmä čistenie logov, optimalizácia metadátových tabuliek, priebežná údržba aplikačného prostredia,
* Odstraňovanie závad systému vzniknutých v rámci aplikačného prostredia, tzn. nie vzniknutých príčinou hardvéru alebo príčinou operačného systému (hardvér a operačný systém má v správe verejný obstarávateľ),
* Inštalácia, konfigurácia a nasadenie novej verzie dodaného softvéru uvedeného v bode 2 tejto Výzvy – Zoznam existujúcich licencií (upgrade a update), v prípade publikovania novej verzie softvéru výrobcom,
* Prístup do zákazníckej časti technickej podpory využívaných licencií tretích strán,
* Informovanie verejného obstarávateľa o nutnosti servisnej odstávky systému a vykonávanie odstávok pre potreby údržby v časoch vopred dohodnutých so zástupcami verejného obstarávateľa.

1. Objednávateľ sa zaväzuje plnenie prevziať a zaplatiť zhotoviteľovi dohodnutú cenu v súlade s podmienkami dohodnutými v tejto Zmluve.

**III.**

**Spôsob, miesto a čas plnenia**

1. Zhotoviteľ sa zaväzuje poskytnúť objednávateľovi predmet plnenia v sídle objednávateľa v dohodnutom rozsahu najneskôr do 20 dní odo dňa účinnosti tejto zmluvy.
2. Zmluvné strany sa dohodli, že objednávateľ potvrdí prevzatie plnenia protokolárne na základe výzvy zhotoviteľa, pričom zmluvné strany pristúpia k podpisu odovzdávajúceho a preberacieho protokolu najneskôr do 3 pracovných dní odo dňa doručenia výzvy zhotoviteľa objednávateľovi. Výzvu je postačujúce doručiť na emailovú adresu kontaktnej osoby objednávateľa. Protokol o odovzdaní a prevzatí predmetu plnenia musí byť datovaný a podpísaný oboma zmluvnými stranami. Za deň dodania plnenia sa považuje deň podpisu preberacieho protokolu oboma zmluvnými stranami.
3. V prípade omeškania zhotoviteľa s plnením má objednávateľ nárok na zmluvnú pokutu vo výške 0,05 % z ceny plnenia za každý deň omeškania. Zhotoviteľ nie je v omeškaní s plnením svojho záväzku vyplývajúceho pre neho zo Zmluvy po dobu omeškania alebo nespolupôsobenia či neposkytnutia súčinnosti objednávateľa v zmysle podmienok Zmluvy.

**IV.**

**Cena plnenia**

1. Zmluvné strany sa dohodli, že objednávateľ zaplatí zhotoviteľovi cenu za poskytnuté plnenie v maximálnej  celkovej výške .................. Eur bez DPH. K cene sa pripočíta DPH vo výške vypočítanej na základe platnej sadzby DPH v čase plnenia.
2. Cena dohodnutá v ods. 1 tohto článku je konečná, zahŕňa v sebe všetky náklady, ktoré vzniknú zhotoviteľovi pri plnení predmetu Zmluvy alebo v súvislosti s ním na obdobie do 17.6.2020 resp. do doby platnosti licencií. Cenu  nemožno navýšiť. Na znížení ceny sa môžu zmluvné strany dohodnúť aj bez dodatku k Zmluve.
3. Objednávateľ sa zaväzuje zaplatiť dohodnutú cenu zhotoviteľovi po podpise odovzdávacieho a preberacieho protokolu na základe faktúry vystavenej zhotoviteľom. Cena je splatná do 14 dní odo dňa doručenia faktúry objednávateľovi. Fakturovaná cena sa považuje za zaplatenú dňom jej odpísania z účtu objednávateľa.
4. Zhotoviteľ má povinnosť vystaviť na zmluvnú cenu alebo iné finančné plnenie podľa tejto Zmluvy riadny daňový doklad – faktúru v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov, ktorej údaje budú zhodné s údajmi uvedenými v tejto Zmluve a taký daňový doklad (faktúru) doručiť objednávateľovi.

**V.**

**Licencia**

1. V súlade s článkom I. a článkom II. Zmluvy udeľuje zhotoviteľ objednávateľovi na plnenie poskytnuté objednávateľovi podľa čl. II Zmluvy nevýhradnú, územne, vecne a časovo neobmedzenú licenciu podľa ustanovení zákona č. 185/2015 Z.z. Autorský zákon.
2. Zhotoviteľ vyhlasuje a zodpovedá za to, že k plneniu je oprávnený udeliť objednávateľovi licenciu, a že mu nie sú známe žiadne práva tretích osôb, ktoré by bránili použitiu autorského diela objednávateľom v súlade so Zmluvou. V prípade, ak sa preukáže uvedené vyhlásenie ako nepravdivé, je zhotoviteľ povinný uvedenú právnu vadu odstrániť bezodkladne na vlastné náklady a nahradiť objednávateľovi prípadnú škodu, ktorá mu v dôsledku uvedeného vznikne.
3. Objednávateľ takto udelené licencie prijíma.
4. Zmluvné strany sa výslovne dohodli, že odmena za poskytnutie licencií je zahrnutá v celkovej cene plnenia podľa čl. III Zmluvy.

**VI.**

**Práva a povinnosti zmluvných strán**

## Objednávateľ má povinnosť hlásiť zhotoviteľovi požiadavky na poskytnutie Technickej podpory jedným z nasledujúcich spôsobov:

* Prostredníctvom emailovej správy na emailovú adresu:
* Telefonicky na tel. číslo:

## Zhotoviteľ je povinný prijímať požiadavky objednávateľa na poskytnutie Technickej podpory v čase od 9:00 hod. do 16:00 hod. počas pracovných dní.

## Požiadavka doručená zhotoviteľovi mimo vyššie vymedzený čas sa považuje za doručenú momentom začiatku prvej nasledujúcej doby, v ktorej je Poskytovateľ povinný prijímať požiadavky objednávateľa.

## Zhotoviteľ má povinnosť odoslať objednávateľovi prvú reakciu (najmä oznámiť prijatie požiadavky) na požiadavku najneskôr do jedného pracovného dňa od doručenia takejto požiadavky v súlade s podmienkami uvedenými bode 2, 3.

## Zhotoviteľ má povinnosť zahájiť riešenie požiadavky v lehote 1 pracovného dňa od doručenia požiadavky v súlade s podmienkami uvedenými v bode 4.

**VII.**

**Kontaktné osoby**

1. Kontaktné osoby za objednávateľa:

Meno, mail, telefón

1. Kontaktné osoby za zhotoviteľa:

Meno, mail, telefón

**VIII.**

**Ochrana osobných údajov a informácií**

1. Zmluvné strany sa zaväzujú, že ak by došlo pri plnení predmetu tohto Dodatku k spracovaniu alebo nakladaniu s osobnými údajmi, ktoré zhromažďuje SK, a.s. vo svojich informačných systémoch, budú postupovať v súlade s Nariadením Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej aj „GDPR“) a podľa zákona č. 18/2018 Z. z. o ochrane osobných údajov a o zmene a doplnení niektorých zákonov, tak aby nedošlo k porušeniu základných práv a slobôd dotknutých osôb.
2. Zmluvné strany sa zaväzujú, že všetky poskytované údaje a informácie na základe tejto dohody sa budú považovať za dôverné a nepoužijú ich inak, než za účelom splnenia predmetu tohto Dodatku. Účastníci dohody sa ďalej zaväzujú že informácie a údaje v súlade so všeobecne záväznými právnymi predpismi nebudú sprístupňovať tretím stranám, ani svojim vlastným zamestnancom a zástupcom, s výnimkou tých, ktorí s týmito informáciami zabezpečujú plnenie pracovných úloh, vyplývajúcich z ich pracovnej náplne a budú tieto informácie chrániť. Táto povinnosť platí aj po ukončení platnosti tejto dohody.

**IX.**

**Záverečné ustanovenia**

1. Zmluva je vyhotovená v súlade s ustanoveniami Obchodného zákonníka a zákona č. 185/2015 Z.z. Autorský zákon.
2. Zmluva sa uzatvára na dobu určitú do 17.6.2020.
3. Zmluva je vyhotovená v dvoch (2) rovnopisoch, z toho jeden (1) rovnopis je určený pre objednávateľa a jeden (1) rovnopis je určený pre zhotoviteľa.
4. Zmluva nadobúda platnosť a zaväzuje účastníkov dňom jej podpísania oboma Zmluvnými stranami. Zmluva nadobúda účinnosť v súlade s § 47a ods. 1 Občianskeho zákonníka dňom nasledujúcim po dni zverejnenia v Centrálnom registri zmlúv vedenom Úradom vlády SR.
5. Zmluvné strany vyhlasujú, že Zmluvu uzavreli na základe ich slobodnej vôle, Zmluva nebol uzavretý v tiesni za nápadne nevýhodných podmienok, ich zmluvná voľnosť nie je obmedzená, Zmluvu si prečítali, jeho obsahu rozumejú a na znak súhlasu Zmluvu podpisujú.

**V Bratislave, dňa .............. V ........................, dňa ..............**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Brian Lipták**

predseda predstavenstva konateľ

Slovenská konsolidačná, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Martin Lipovský**

podpredseda predstavenstva

Slovenská konsolidačná, a.s.